
Година изпълнена с гордост, мероприятия и радост

Преди 30 години тържествено бяха отворени вратите на сградата на Съюза на глухите, в която всекидневно се срещат и общуват членовете на съюза. Много от по-възрастните хора помнят тържествения миг и  знаят каква гордост е той за всички тях, културният дом и административна сграда на СГБ и на РД-София.

2014 година е наситена с изключително важни и отговорни мероприятия, с които СГБ, Централното управление, районните организации, териториалните организации и всички съюзни членове ще бъдат ангажирани. На първо място стои провеждането на отчетно-изборната кампания на пълномощниците на Съюза на глухите в България. Това е най-отговорният момент от дейността на СГБ.Всички събрания трябва да се проведат съгласно изискванията  на Устава на СГБ и трябва да се подготвят много внимателно. Освен това предстои да се проведе честването на 80-годишния юбилей на СГБ на 16 юли 2014 година.  Мероприятие, в което ще вземат участие както голяма част от актива, така и гости от чужбина. Предстои да се проведе в България Генералната асамблея на Европейската младежка организация - мероприятие с голям международен отзвук. Предстои провеждане на съвместна среща между Московската градска организация на ВОГ и активисти от районните организации на глухите на СГБ.

Предстоят да се проведат националният туристически палатков събор от 5 до 7 септември, както и редица други мероприятия от централен и районен мащаб. Програмата е голяма и натоварена.Членовете на Управителният съвет на СГБ взеха решение  официалното честване на юбилея да бъде проведено на  16 юли 2014 година - (сряда), а през месец септември ще се проведе Национален-туристически събор - в град Доспат. Спечелен е проект за финансирането му и ще бъдат осигурени дори и пътните разходи на членовете.
Диамантите в зала „Диамант”

На 29 март в петзвездния столичен хотел „Принцес” се състоя Националния пролетен бал и конкурсът за красота „Мис и Мистър Тишина”. Възобновената традиция на конкурса отбеляза 20 години и показа професионализъм на световно ниво. Конкурсът „Мис и мистър Тишина” бе под патронажа на Районната организация - София, и МРО - София, съвместно с Фондация „Глухи без граници”. Илиян Радев, координатор на РО София, заедно с ръководството на МРО София - Янка Трачук, Александър Иванов, Дочка Велева и Цветелина Мариноваи Мария Косева осигуриха чудесна организация, качествен контрол и навременна помощ по време на мероприятието.Събитието уважиха председателят на СГБ Васил Панев, зам. председателят Николай Нинов, координаторът на РО Пловдив Спаска , членове на ръководствата на РО от Шумен и Дупница. В ролята на водещи влязоха Янка Трачук, председател на МРО-София, и Митко Якимов от Фондация „Глухи без граници”.Спонсори и спомоществуватели на конкурса бяха СГБ, Галерия „Палитра” и фризьорски салон „Деми”с коафьор Мила Попова.За пръв път в културната история на СГБ конкурсът за красота „Мис и Мистър Тишина” бе проведен отделно от Националния пролетен бал. С това той придоби статута на събитие от световна величина заради усещането и атмосферата на световните подиуми, което вдъхна самоувереност на младите хора като участници в това престижно мероприятие. То им даде шанс чрез победата да представят по най-добрия възможен начин България чрез себе си на международния конкурс в Чехия.

Тишина
Пъстър великденски концерт

На 16 април 2014 близо 20 читалищни колектива изнесоха пъстър великденски концерт в зала „Катя Попова“. Въпреки лошото време залата бе пълна със зрители. Повод за това стана великденският концерт, който изнесоха читалищни колективи от община Плевен. На сцената под бур- ните и заслужени аплодисменти на публиката се представиха близо 20 колектива, както от читалища в града, така и от такива от малките населени места в цялата община. Програмата откриха кръшните танцьори от Фолклорен ансамбъл „Дружба“ при НЧ „Ракитин 1969“, а освен тях за доброто настроение на всички в залата се погрижиха певчески групи, хорове, вокални формации. Участие взе и вокална група "Балкански ритми" при Клуб на хората с увреждания и пенсионера на ул. Гренадирска 34 Б с ръководител Борислав Лазаров. За участието си всеки от колективите получи грамота.

Радослав Христов
Холандски маратонец подкрепя плевенска благотворителна кауза

Холандецът Петер Весел подкрепи благотворителна кауза на Българската асоциация за лица с интелектуални затруднения в Бостънския маратон, съобщи председателят на плевенската                   организация, Катина Василева. Маратонът в Бостън, САЩ, се организира в подкрепа на подбрани социални проекти за набиране на средства за лечение и интегриране на деца с аутизъм и други                   разстройства в развитието в България и Румъния.                   Холандецът по професия е юрист и е страстен маратонец, пише във визитката му. През ноември миналата година той взе участие и в Благотворителния ултрамаратон “1000 Balkan Charity Challenge” - от Букурещ до София и обратно, преминал през Плевен. На 21 април Петер Весел посвети участието си в Бостънския маратон на двамата си синове - Алекс и Карел. Всеки може да подкрепи каузата на БАЛИЗ - Плевен на адрес: http://pieterwessel.com/. Чрез събраните средства ще бъдат закупени рехабилитационни уреди и дидактични материали за зала за рехабилитация и зала за монтесори терапия, необходими за развитие на общото физическо и познавателно развитие на деца, посещаващи Център за социална рехабилитация и интеграция за деца с увреждания. Към момента в центъра на площ 65 кв.м. работят 6 специалисти с 35 деца, с диагнози аутизъм, детска церебрална парализа, умствена изостаналост и други затруднения на възраст от 3 до 18 години. За да може да обхване и работи с повече деца с увреждания, през тази година беше предоставена по-голяма сграда - 270 кв.м. Предстои извършване на ремонтни дейности на помещенията, за да бъдат пригодени за работа с децата, но са необходими средства за закупуване на специализирано оборудване и материали за зала  за рехабилитация и зала за монтесори терапия, които възлизат на над 10 хил.лв., сумата за които може да се осигури само чрез дарителски кампании.

Гена Цветанова
Заключителна конференция „Включени, не заключени”

На 10 и 11 април 2014 година в Информационния център на Европейския Парламент, София се проведе заключителна конференция „Включени, не заключени". Събитието събра представители на граждански организации и държавни институции, отговорни за осигуряването на подкрепа за хората с увреждания. Целта на конференцията е да представи резултатите от прилагането на Програма за подкрепено вземане на решения – „Следваща стъпка", изпълнявана от Български център за нестопанско право в партньорство с Българска асоциация за лица с интелектуални затруднения, Фондация Глобална инициатива в психиатрията – София и Националната организация на потребителите на психично здравни услуги. В основата на програмата са залегнали стандартите на Конвенцията на ООН за правата на хората с увреждания (ратифицирана от България на 26 януари 2012 г.), съгласно които тези хора следва да могат да упражняват лично правата си, съобразно своите воля и предпочитания, при осигуряване на подходяща подкрепа, основана на доверие.

Едно от подкрепяните в рамките на програмата лица е Емилия - 20-годишна девойка с диагноза аутизъм.  „Включихме Емилия в пилотния проект за подкрепено взимане на решение през януари. Помогнахме й да посочи тези лица, на които вярва и би се допитала до тях по различни въпроси. Обсъждали сме всеки детайл развитието й - от решението й да отиде на бал и какви бижута да избере, до това да започне работа, да кандидатства във ВУЗ." - споделя ръководителката на проекта от Центъра за хора с интелектуални затруднения.Сега Еми е студентка и е щастлива с това, но около нея има и други хора, които са помагали и затова истински споделят радостта й. „Въпрос на търпение и на вяра, че ще успеем" - казва още ръководителката. Резултатите от анализа на политиките в различните обществени сфери и какво, къде и как следва да бъде променено, за да могат хората с интелектуални затруднения и психично-здравни проблеми да упражняват правата си съобразно своите воля и лица, обхващаща подходящи мерки за подкрепа и предпазни механизми.

„Ние смятаме, че резултатите от Програмата „Следваща стъпка" са изключително важни в процеса на планиране и прилагане на ефективна социална политика, насочена към постигане на визията в Конвенцията на ООН за живот в общността на хората с увреждания и реалното им включване в обществения живот".

107 са вече приемните семейства на територията на област Плевен

98 са децата, които са настанени в приемни семейства в областта, а разликата идва от това, че в семействата, в които в момента няма деца, предстои да бъдат настанени нови, това каза  Вацка Хорозова - директор на Регионална дирекция „Социално подпомагане"-Плевен. Причината е осиновяването на децата, за които са се грижели семействата до момента.Директорът на дирекция "Социално осигуряване" - Плевен обясни, че приемните семейства не взимат непременно по едно или две деца, а има доста случаи с по три, както и един - в село Глава с четири деца.Вацка Хорозова отбеляза, че напоследък има интерес към увеличаване на броя на децата, гледани в едно приемно семейство и каза, че съвсем наскоро на три семейства, децата са увеличени от едно на две.

„Радостен е фактът, че отпада бариерата като изискване за етнически произход и възраст на детето", каза директорът на „Социално подпомагане"-Плевен.Г-жа Хорозова припомни, че в началото на работата на комисията по приемна грижа в по-голямата си част, приемните родители са желаели деца в по-ранна възраст, но тъй като в нашия регион децата са предимно на възраст от десет години и нагоре се наблюдава и промяна в желанието на семействата и те се ориентират към деца в по-горна възраст. Вацка Хорозова отбеляза това като радостен факт и изказа своята благодарност към тези семейства за разбирането, което проявяват.Плевенска област е на едно от челните места в страната по настаняването на деца в приемни семейства.

Какво представлява приемната грижа? 

Според чл.34 А от Закона за закрила на детето  „Приемната грижа е отглеждане и възпитание в семейна среда на дете, което е настанено в семейство на близки и роднини или в приемно семейство”.

Видове приемна грижа:

Приемната грижа може да бъде доброволна или професионална.

При доброволната приемна грижа се  сключва  договор с утвърдено приемно семейство, преминало базово обучение. Семейството получава месечна издръжка, както и еднократни помощи.  При доброволна приемна грижа детето получава месечна помощ в зависимост от навършените години. Например: дете до 7 години получава трикратен размер на ГМД /гарантиран минимален   доход/-  около 195 лв;

-дете от 7 до 14 години получава 3.5- кратен размер на ГМД - около 227.50 лв.;

-дете от 14 до 18 години получават 4- кратен размер на ГМД - около 260 лв.;

Всички деца, отглеждани в приемни семейства, имат право на еднократна годишна   помощ в размер на 325 лв. Тази сума се използва за посрещане на спешни нужди при децата, като рожден ден, първи учебен ден;

-За деца с физически и психически увреждания се изплаща добавка в размер на 75% от ГМД, незави-симо от дохода на семейството-около 48.75 лв.

При професионалната приемна грижа се сключва трудов договор с единия родител от приемното семейство, преминало базово обучение и допълнителна квалификация за възпитание и отглеждане на деца. Професионалният приемен родител получава трудово възнаграждение и месечна издръжка, както иеднократни помощи за нуждите на настаненото дете. Професионалните приемни семейства получават месечна заплата:

-за отглеждане на едно дете -130%от минималната работна заплата;

-за отглеждане на 2 деца - 140% от минималната работна заплата;

-за отглеждане на повече деца - 150% от минималната работна заплата.
Приоритетно в професионалното приемно семейство се настаняват:

-деца до 3-годишна възраст;

-деца с увреждания;

-деца - жертви на насилие или трафик;

-деца, спрямо които е приложена мярка "полицейска закрила", след изтичането на срока й;

-деца при условията на заместваща приемна грижа.

Професионалната приемна грижа може да помогне и на много хора, останали без работа, защото се разглежда и като алтернативна  форма на трудова заетост.
На изборите за депутати в европейския парламент, насрочени за 25 май, хората с увреждания с над 50 процента ще могат да гласуват в така наречената подвижна изборна кутия.Едно от условията обаче е в състава на секционната комисия да са постъпили минимум десет заявления от лица с трайни увреждания.За да гласуват тези лица в дома си, трябва да са подали заявление по образец лично по пощата, факс или e-mail в общинската избирателна комисия, като прикрепят и копие от документ за инвалидност.Двама членове на секционна комисия от различни партии ще отидат в дома на човека с увреждане в деня на изборите, за да може той да упражни своя вот и ще носят подвижната кутия плюс бюлетините.

Плащаме шест пъти повече за ремонт и поддръжка на колата си годишно, отколкото изразходваме за личното си здраве. Българинът отделя от бюджета си в пъти повече средства за своя автомобил, отколкото за превенция и здравословен начин на живот. По данни на Българския автомобилен съюз и Националния статистически институт нашенецът изразходва средно 1267 лева за бензинов 10-15-годишен       автомобил с мощност 101 конски сили. В тази сума са включени разходи като задължителните данъци винетки и застраховки - на стойност около 667 лв., неизбежната смяна на зимни и летни гуми, които излизат около 100 лв., смяната на масла и филтри, които струват на собственика още една стотачка. Ако няма сериозни повреди по колата, годишните поддържащи ремонти обикновено са между 300 и 500 лева. В извадката не са включени средства за гориво, които при пробег от 20 000 км годишно са около 5000 лева, уточниха от сектор „Здраве-опазване” на „Сименс България”, който е поръчал проучването за 7 април – Световният ден на здравето. В същото време, по данни на Националния статистически институт средният       разход за здравеопазване изразходен от едно лице за година, е 212 лв. Съпоставката между двете суми на годишна база показва, че българинът отделя приблизително шест пъти повече средства за поддръжката на автомобила, отколкото за да се грижи за своето здраве. По данни на Националната       здравноосигурителна каса над 3000 нашенци по-малко са отишли на задължителния годишен профилактичен преглед при своя джипи през миналата година. Това са направили 3 546 855 души. Сънародникът ни обаче е изключително съвестен по отношение на изправността на своя автомобил. Той се старае да е изряден при минаването на технически преглед, плаща данъка и гражданската му застраховка. В същото време той       намира безброй извинения, за да не отиде веднъж годишно на медицински преглед, въпреки че е длъжен да го направи.
Алтернативно здраве
Мадлен Алгафари
Моя пациентка 13 години беше на легло - повярвала е на лекар, че няма да проходи!Сега е студентка в Англия, беше оперирана от тумор в мозъка. Богатата ми практика от години ме е срещала с всякакви случаи и проблеми. Аз работя за позитивните мисли и формули като мощен лечител на духа и тялото. Усещам такъв борбен дух и вяра у хора със сериозни здравословни проблеми, каквито много други хора нямат. Когато имаш вяра в живота, всичко се нарежда. Разработих т.нар. схема на здравето и болестта. Аз съм на мнение, че от каквото и да сме болни, някъде много дълбоко в дъното има общи причини за това. Даже смея да сведа причините до една - тя се казва неосъзнатост. Това е нещо, което е повече от знанието. Ние сме свикнали да го свързваме със съизмерими неща, като градуси, килограми, факти, неща, които нашите ограничени сетива могат да регистрират. Всичко, което постъпва отвън навътре, му казваме знание. Другото идва отвътре, от ирационалното, което е много близко до вярата. Всеки от нас има едни и същи нужди, потребности и природа.  В схемата се изобразява следното: ако си представим двете ръце на човека - ляво и дясно - това са 2-та основни защитни модела на поведение. Благодарение на тях успяваме да отграничим нашето лично пространство. Човекът трябва да мине през фаза в развитието си, в която се формира Егото, за да може след това то да се разтвори в тялото. Има два пътя за счупване на това Его - единият път е вярата, на духовността, а другият път е да се структурира добре Егото, а след това да го разширим докрай, да приемем, че можем да бъдем и силни, и слаби, и грозни, и красиви, че можем да бъдем всякакви. Така едната посока в схемата на здравето и болестта е умението ни да атакуваме, добронамерено да заявяваме мнение и позиция, т.е. да направим избор. Другата посока е отстъплението, смирението. 

Само когато тези две крила са балансирани, може да съществува здравето. Когато се раждаме, ние идваме само с един модел на поведение - отстъплението, плачът всъщност е зов за помощ. Една от най-големите грешки в човешката история е прекъсването на контакта между майката и бебето, преди то да проходи и проговори, тъй като се окастря завинаги шансът на това същество да се смирява. Когато то плаче, а никой не идва, преживява умирането. Ако мама не дойде, клетките си правят извода, че ще умрат. След това всяка следваща ситуация в живота, която е свързана с проява на слабост, ще бъде избягвана завинаги. Порасналото бебе си казва: “Няма да падам по гръб, аз ще решавам всичко” и т.н. Освен това този човек, когато порасне, няма да може да се покайва, да признава грешките си, да се довери на някого, да може да усети, че го обичат. Единствената врата, през която влиза любовта, е умението да покажем слабост и смирение.

След това какво става? - Детето става на 1 годинка, открива, че има нещо, което е АЗ, и започва да казва “не”, за да разбере докъде стига територията на Егото. Родителят обаче отвръща: “Кой си ти, че ще казваш не?” Започват забраните - няма да правиш това, не се цапай, не тичай и т.н. Става едно поведенческо менгеме, детето не може да казва “не”, не може да избира как да постъпи. Тогава нашето подсъзнане казва, че не му работи единият модел на защита и затова се предозира другата защитна реакция - тук вече имаме блокаж, може дори да се стигне до мазохизъм, който е проява на автоагресия. Човек става пасивен, инертен, не решава, не предприема нищо, но се чувства супер прецакан, че се налага да търпи. Тогава се отива в другата крайност - садизмът, който е израз на злото. Когато човек живее в измерението на прекалено отстъпване и зависимост от другите, има депресивна симптоматика. Ако е в измерението на съсредоточаване в себе си - имаме шизоидна симптоматика. Ако е между агресивното налагане на себе си, имаме социопатии 

Ако е между атака към света, но съобразена с аудиторията, имаме мании. Зад всяка телесна проява има психична причина и обратното.

